b'\n_START_ARTICLE_\nLun (ekranoplan)\n_START_PARAGRAPH_\nEkranoplan Lun (NATO oznaka Duck) je bil sovjetski osemmotorni reaktivni ekranoplan, ki ga je zasnoval Rostislav Evgenjevi\xc4\x8d Aleksejev. Sovjetska (ruska) mornarica ga je uporabljala od leta 1987 do poznih 1990ih. Ime\xc2\xa0\xc2\xbbLun\xc2\xab\xc2\xa0je dobil po rodu ptic lunjev._NEWLINE_Ekranoplan je zrakoplov, ki leti samo nekaj metrov (4-5) nad vodo - v t. i. talnem efektu. Nekateri ekranoplani lahko pri manj\xc5\xa1i te\xc5\xbei letijo tudi na ve\xc4\x8dji vi\xc5\xa1ini podobno kot obi\xc4\x8dajna letala, drugi so omejeni samo na talni efekt._NEWLINE_Lun je poganjalo osem turbofan motorjev Kuznecov NK-87, vsi motorji so bili name\xc5\xa1\xc4\x8deni na kanardu na sprednjem delu. Glavna oboro\xc5\xbeitev je bilo 6 protiladijskih raket P-270 Moskit, ki so bile name\xc5\xa1\xc4\x8dene na vrhu trupa._NEWLINE_Planiran je bil podoben ekranoplan\xc2\xa0\xc2\xbbSpasatel\xc2\xab\xc2\xa0(re\xc5\xa1evalec), vendar so po razpadu Sovjetske zveze prekinili razvoj ekranoplanov.'